Det har aldri blitt gitt ut mer musikk enn nå. Ukentlig gis det ut et sted mellom 10 og 20 album, og 100-150 singler -bare fra norske artister, band og produsenter! I tillegg gis det ut enorme mengder musikk fra alle verdenshjørner, og alle ønsker den samme oppmerksomheten fra de samme aktørene. Konkurransen om å oppnå eksponering har aldri vært større, og som norsk artist konkurrerer du nasjonalt og mot internasjonale aktører fra større markeder, som ofte bruker betydelige ressurser på både promotering og markedsføring. I korte, brutale trekk: dersom du velger å gi ut musikken din uten å få hjelp til å promotere (eller markedsføre) den, kan vi nesten garantere at du ikke vil nå ut og frem. De aller fleste artister og band bruker lang tid, ofte årevis, på å skrive, spille inn og gi ut sin musikk. Blod, svette og tårer, identitet og livsverk er ord vi ofte hører i denne sammenhengen. Å la tilfeldigheter og flaks avgjøre hvorvidt musikken når ut til publikum fraråder vi på det sterkeste.